П Р И С Ъ Д А
№ ____

гр. ЛЕВСКИ, _21.05._ 2008 год.

В ИМЕТО НА НАРОДА

Левченски районен съд на _двадесет и първи май_ две хиляди и осма година в открито съдебно заседание, в следния състав:

ПРЕДСЕДАТЕЛ: СТОЙКА МАНОЛОВА
            	  СЪДЕБНИ ЗАСЕДАТЕЛИ: Евгени Калонкин
							Асен Гюлеметов

при секретаря _Свилен Александров_, в присъствието на прокурора _ Чавдар Мънев_, разгледа докладваното от съдия Манолова наказателно _ОХ_ дело № _20084410200226 по описа за _2008_, и на основание данните по делото и закона

П Р И С Ъ Д И :

	ПРИЗНАВА подсъдимите A.A. , роден на * г. в с. О.,*, ЕГН *, и Т.П. , роден на * г. в гр. Т., *, ЕГН *, за ВИНОВНИ в това, че на 19.02.2008 г. в с. Българене, обл. Плевен, в съучастие, като извършители, при условията на опасен рецидив и за двамата подсъдими, чрез използване на техническо средство – клещи, кирка и чук, от гробове на покойници отнели чужди движими вещи: тръби ф-3 см. – 14 м; винкел Г-образен профил 30/30/3 мм. – 25 м., шина – 80/13/0.3 см. – 8 броя, ленти – 70/10/0.2 см. – 15 бр.; желязо Ф-0.6 см. – 5 м., синджири – 2 м.; ленти с орнаменти 70/10/0.2 см. – 30 броя, или вещи всичко на обща стойност 76.80 лв., от владението на Б.П. от с. Б., обл. П. и П.Л. от с. Б., обл. П., тяхна собственост, без тяхно съгласие с намерение противозаконно да ги присвоят, поради което и на ОСНОВАНИЕ чл.196, ал.1, т.2, във вр. с чл.195, ал.1, т.4 и т.8, във вр. с чл.194, ал.1, във вр. с чл. 29, ал. 1, б.”а” и б.”б” във вр. с чл. 20 ал.2 във вр. с чл.55, ал.1, т.1 от НК ОСЪЖДА A.A.  на наказание ЛИШАВАНЕ ОТ СВОБОДА за срок от 9 (ДЕВЕТ) МЕСЕЦА при строг режим на изтърпяване на наказанието.
На основание чл.59, ал.1 от НК при изпълнение на наказанието лишаване от свобода ПРИСПАДА времето, през което по отношение на A.A.  е била взета мярка за неотклонение “Задържане под стража”, считано от 22.02.2008 г.
На ОСНОВАНИЕ чл. 196, ал.1 т.2 във вр. с чл. 195 ал.1 т.4 и т.8 във вр. с чл. 194 ал.1 във вр. с чл. 29, ал. 1, б.”а” и б.”б” във вр. с чл. 20 ал.2 във вр. с чл.55, ал.1, т.1 от НК ОСЪЖДА Т.П.  на наказание ЛИШАВАНЕ ОТ СВОБОДА за срок от 9 (ДЕВЕТ) МЕСЕЦА при строг режим на изтърпяване на наказанието.
На основание чл.59, ал.1 от НК при изпълнение на наказанието лишаване от свобода ПРИСПАДА времето, през което по отношение на Т.П.  е била взета мярка за неотклонение “Задържане под стража”, считано от 22.02.2008 г.
На основание чл. 53 ал.1 б.”а” от НК ОТНЕМА в полза на държавата веществени доказателства: 1 бр. клещи, собственост на Т.П. , и 1 бр. кирка с дървена дръжка и 1 бр. чук с дървена дръжка, собственост на A.A. .
	ОСЪЖДА A.A.  със снета по делото самоличност да заплати направените деловодни разноски в размер на 32,70 лв.
	ОСЪЖДА Т.П.  със снета по делото самоличност да заплати направените деловодни разноски в размер на 32,70 лв.
	ПРИСЪДАТА подлежи на обжалване и протестиране пред ПЛЕВЕНСКИ ОКРЪЖЕН СЪД в 15-дневен срок от днес.

            ПРЕДСЕДАТЕЛ:

		     СЪДЕБНИ ЗАСЕДАТЕЛИ: 1.			2.

МОТИВИ ПО НОХД 20084410200226

Обвинението против подсъдимите A.A. , роден на * г. в с.О., *, ЕГН *
и Т.П. , роден на * г. в гр. Т., *, ЕГН *, е по чл.196, ал.1, т.2, във вр. с чл.195, ал.1, т.8, във вр. с чл.194, ал.1, във вр. с чл.29, ал.1, б.”б” във вр. с чл.20, ал.2 от НК за подсъдимия A.A. , - по чл.196, ал.1, т.2, във вр. с чл.195, ал.1, т.8, във вр. с чл.194, ал.1, във вр. с чл.29, ал.1, б.”б” във вр. с чл.20, ал.2 от НК за подсъдимия Т.П. , затова, че на 19.02.2008 г. в с. Българене, обл. Плевен, в съучастие като извършители, при условията на опасен рецидив и за двамата подсъдими, че използване на техническо средство – клещи, кирка и чук, от гробове на покойници отнели чужди движими вещи: тръби ф- 3 см., 14 м., винкел Г-образен профил 30/30/3 мм. – 25 м. шина – 80/13_-.3 см. – 8 бр. ленти  70/70/0.2 см. – 15 бр.; желязо ф-0.6 см. – 5 м.,синджири – 2 м., ленти с орнаменти 70/10/0.2 см. – 30 броя, или вещи всичко на обща стойност 76.80 лв. от владението на Б.П. от с. Б., обл. П., тяхна собственост, без тяхно съгласие с намерение противозаконно да ги присвоят.   
Подсъдимите са получили препис от обвинителния акт, разбират обвинението и признават вината си.
Съдът като прецени събраните по делото доказателства, приема за установено следното:
На 19.02.2008 г. подсъдимите A.A.  и Т.П.  и двамата от с. О., отишли в лозовите масиви на с. Българене. Двамата подсъдими се придвижили с конска каруца, като със себе си взели и кирка, чук и клещи. Пристигнали в с. Обнова около 18.00 часа. Тъй като не открили нищо в лозовите масиви, се отправили към  гробищния парк на селото, се отправили до намиращия се наблизо до лозовите масиви гробище. С помощта на намиращите се в тях технически средства, от гробовете на покойници, близки на свидетелите Б.П. от с. Б. и от св. П.Л. от с. Б., двамата подсъдими извършили кражба, след което натоварили в конската каруца тръби ф - 3 см., 14 м., винкел Г-образен профил 30/30/3 мм. – 25 м. шина – 80/13_-3 см. – 8 бр. ленти  70/70/0.2 см. – 15 бр.; желязо ф-0.6 см. – 5 м., синджири – 2 м., ленти с орнаменти 70/10/0.2 см. – 30 броя, или вещи всичко на обща стойност 76.80 лв.  
След извършване на престъплението двамата подсъдими отишли до заведение, находящо се в центъра на с. Българене, с натоварените в конската каруца вещи, обект на кражбата. Пред заведението същите били забелязани от св. Й. и К., като впоследствие били заловени от органите на полицията. 
С протокол за доброволно предаване Т.П.  предал на А. К. – дознател в РПУ Левски 1 бр. клещи.
С протокол за претърсване и изземване от 20.02.2008 г. А. К. – дознател при РПУ Левски иззела от кметицата на с. Б. С.М. метални огради от гробове, винкели, шини и метални орнаменти, синджири, 1 бр. голям чук и 1 бр. кирка.
Срещу разписка кметът на с. Б. получила от А. К. – дознател при РПУ Левски винкели и тръби с орнаменти, шини, подробно описани в цитираната разписка, приложена на л. 58 от делото.
От заключението на вещото лице по назначената съдебно – оценителна експертиза е видно, че стойността на откраднатите вещи: тръби ф- 3 см., 14 м., винкел Г-образен профил 30/30/3 мм. – 25 м. шина – 80/13/0.3 - 3 см. – 8 бр., ленти  70/70/0.2 см. – 15 бр.; желязо ф - 0.6 см. – 5 м.,синджири – 2 м.,ленти с орнаменти 70/10/0.2 см. – 30 броя, са на обща стойност 76.80 лв.  
 Заключението е изготвено компетентно, не е оспорено от страните по делото, поради което и прието от съда.  
 Подсъдимите и защитниците им са дали съгласие да бъде открита процедура по предварително изслушване на страните и да не се провежда разпит на всички свидетели и вещи лица и при постановяване на присъдата непосредствено да се ползва съдържанието на съответните протоколи и експертни заключения от досъдебното производство.
Подсъдимите A.A.  и Т.П.  са признали изцяло фактите, изложени в обстоятелствената част на обвинителния акт и са се съгласили да не се събират доказателства за тези факти.  
В съответствие с разпоредбите на НПК и на основание чл. 371 от НПК съдът ги е уведомил, че съответните доказателства, събрани по досъдебното производство и направеното от тях самопризнание по чл. 371 т.2 от НПК ще се ползва при постановяване на присъдата.
На основание чл. 373 ал. 3 от НПК и предвид обстоятелството, че действията по разследването са извършени при условията и по реда, предвиден в НПК, съдът е одобрил изразеното съгласие. 
С определение на основание чл. 372 ал.4 от НПК съдът е обявил, че при постановяване на присъдата ще ползва самопризнанието, направено от подсъдимите, без да събира доказателства за фактите, изложени в обстоятелствената част на обвинителния акт.   
 На основание чл. 283 от НПК съдът е присъединил към доказателствата писмените доказателства, събрани на досъдебното производство.   
 На основание чл. 373 ал.2 от НПК съдът не е извършил разпит на подсъдимите, свидетелите и вещите лица за фактите, изложени в обстоятелствената част на обвинителния акт. 
 Съдът приема, с оглед на събраните по делото доказателства, че обвинението е доказано по безспорен и несъмнен начин.
За подсъдимите A.A.  и Т.П.  деянието е извършено при условията на опасен рецидив. 
Със споразумение от 11.10.2005 г. по НОХД 1675/2004 г. на РС Плевен, влязло в сила на 11.10.2005 г., подсъдимият А. А. е бил осъден на наказание лишаване от свобода за срок от една година при първоначален строг режим за престъпление по чл. 196 ал.1 във вр. с чл. 195 ал.1 т.2 и т.5 във вр. с чл. 26 ал.1 и ал.3 във вр. с чл. 29 ал.1, б.”а” и б. „б” и чл. 55 ал.1 т.1 от НК.
С присъда № 32/23.03.2007 г. по НОХД127/2007 г. по описа на РС Левски, влязла в сила на 10.04.2007 г., подсъдимият А.  е осъден на наказание една година лишаване от свобода при първоначален строг режим на изтърпяване на наказанието, за престъпление по чл. 196 ал.1 т.2 във вр. с чл. 195 ал.1, т.3 и т.4, във вр. с чл. 194 ал.1 във вр. с чл. 29 ал.1 б.”а” и б.”б” във вр. с чл. 20 ал.2 във вр. с чл. 55 ал.1 т.1 от НК.
Видно от справката за съдимост, Т.П.  е осъден по НОХД 1675/2004 г. по описа на РС Плевен, на наказание лишаване от свобода за срок от една година при общ режим. 
 Съдът приема за безспорно, с оглед на предишните осъждания на двамата подсъдими, че деянието е извършено и от двамата при условията на опасен рецидив.
 Налице е извършено деяние. Същото е извършено от подсъдимите при форма на вината пряк умисъл. И двамата подсъдими са участвали в изпълнението на престъплението.
Причина за извършване на престъплението е желанието на подсъдимите да се облагодетелстват по неправомерен начин и неспазване на установения в страната в правов ред.
При определяне вида и размера на наказанието по отношение на подсъдимия A.A.  съдът взе предвид признанията, които прави за извършеното деяние, съдействието, което е оказал на органите на съдебното и досъдебно производство, доброто му процесуално поведение, изразеното разкаяние, обществената опасност на деянието и дееца, стойността на откраднатите вещи, като от друга страна взе предвид и многобройните осъждания на подсъдимия.
Съдът съобрази и разпоредбата на чл. 373 ал.2 от НПК, според която при постановяване на осъдителна присъда, следва да определи наказанието при условията на чл. 55 от НК и без да са налице многобройни или изключителни смекчаващи отговорността обстоятелства.
С оглед на изложеното и на основание чл.196, ал.1, т.2, във вр. с чл.195, ал.1, т. 4 и т.8, във вр. с чл.194, ал.1, във вр. с чл.29, ал.1, б.”а” и ”б”, във вр. с чл.20, ал.2 от НК и чл.55, ал.1, т.1 от НК ОСЪЖДА A.A.  на ДЕВЕТ МЕСЕЦА ЛИШАВАНЕ ОТ СВОБОДА при първоначален СТРОГ РЕЖИМ на изтърпяване на наказанието.
При определяне вида и размера на наказанието по отношение на подсъдимия Т.П. съдът взе предвид признанията, които прави за извършеното деяние, съдействието, което е оказал на органите на съдебното и досъдебно производство, изразеното разкаяние, доброто му процесуално поведение, като съобрази и квалифициращите обстоятелства на кражбата, причините и мотивите за извършване на престъплението и целите на наказанието, с оглед на превъзпитанието на подсъдимия, както и предишните му осъждания.
Съдът съобрази и разпоредбата на чл. 373 ал.2 от НПК, според която при постановяване на осъдителна присъда, следва да определи наказанието при условията на чл. 55 от НК и без да са налице многобройни или изключителни смекчаващи отговорността обстоятелства. 
С оглед на изложеното и на основание чл.196, ал.1, т.2, във вр. с чл.195, ал.1, т. 4 и т.8, във вр. с чл.194, ал.1, във вр. с чл.29, ал.1, б.”а” и ”б”, във вр. с чл.20, ал.2 от НК и чл.55, ал.1, т.1 от НК ОСЪЖДА Т.П.  на ДЕВЕТ МЕСЕЦА ЛИШАВАНЕ ОТ СВОБОДА при първоначален СТРОГ РЕЖИМ на изтърпяване на наказанието.
И по отношение на двамата подсъдими е била взета мярка за неотклонение “Задържане под стража”, поради което и следва да бъде приложена разпоредбата на чл. 59 ал.1 от НК и при изпълнение на наказанието лишаване от свобода ПРИСПАДА времето  през което спрямо A.A.  и Т.П.  е била взета мярка за неотклонение “Задържане под стража”, считано от 22.02.2008 г.
Веществените доказателства, приложени по делото са били собственост на подсъдимите и са послужили за извършване на престъплението, поради което следва да бъде приложена разпоредбата на чл. 53 ал.1 б.”а” от НК. Предвид изложеното, съдът отнема в полза на държавата веществени доказателства: 1 бр. клещи, собственост на подсъдимия Т.П.  и 1 бр. кирка с дървена дръжка и 1 бр. чук с дървена дръжка, собственост на A.A. . 
При този изход на делото следва подсъдимият A.A.  да бъде осъден да заплати направените деловодни разноски в размер на 32,70 лв.
При този изход на делото следва подсъдимият Т.П.  да бъде осъден да заплати направените деловодни разноски в размер на 32,70 лв.

Водим от горното съдът постанови присъдата си.

					ПРЕДСЕДАТЕЛ: